SAPPE วิ่งต่อ 2% โบรกฯ มองรับผลดีปลดล็อกกระท่อม-ลุ้นไตรมาส 4 โตแกร่ง
SAPPE วิ่งต่อ 2% โบรกฯ มองรับผลดีปลดล็อกกระท่อม-ลุ้นไตรมาส 4 โตแกร่ง ล่าสุดอยู่ที่ 21.70 บาท บวก  0.50 บาท หรือ 2.36% มูลค่าซื้อขาย 31.65 ล้านบาท
SAPPE วิ่งต่อ 2% โบรกฯ มองรับผลดีปลดล็อกกระท่อม-ลุ้นไตรมาส 4 โตแกร่ง ล่าสุดอยู่ที่ 21.70 บาท บวก  0.50 บาท หรือ 2.36% มูลค่าซื้อขาย 31.65 ล้านบาท
28 ม.ค. 2564

ผู้สื่อข่าวรายงานว่า ราคาหุ้น บริษัท เซ็ปเป้ จำกัด (มหาชน) หรือ SAPPE  ล่าสุด ณ เวลา 10.06 น. อยู่ที่ 21.70 บาท บวก  0.50 บาท หรือ 2.36% สูงสุดที่ 21.80 บาท ต่ำสุดที่ 21.50 บาท ด้วยมูลค่าซื้อขาย 31.65 ล้านบาท

ทั้งนี้ บล.ฟิลลิป (ประเทศไทย) ระบุในบทวิเคราะห์ แนะนำ “ซื้อ” SAPPE ราคาเป้าหมาย 26.50 บาท/หุ้น โดยคาดกำไรไตรมาส 4/63 อยู่ที่ 94 ล้านบาท เพิ่มขึ้น 86.2% เมื่อเทียบจากปีก่อน แต่ลดลง 29.1% เมื่อเทียบจากไตรมาสก่อน
โดยลดลงเมื่อเทียบจากไตรมาสก่อน จาก Low season ส่งออก แต่ปรับตัวดีขึ้นมากเมื่อเทียบจากปีก่อน แม้ยอดขายเพิ่มขึ้นเพียง 1.2% เมื่อเทียบจากปีก่อน จากในประเทศที่ดีขึ้นจากกลุ่มสินค้าเดิม ชดเชยต่างประเทศที่ชะลอตัวลงจากการได้รับผลกระทบ COVID-19 และการขาดแคลนเรอขนส่งสินค้า
ด้าน บล.ยูโอบี เคย์เฮียน ปลดล็อกกระท่อม – สภามีมติเห็นชอบปลดล็อกพืชกระท่อม ยกเลิกจากบัญชียาเสพติด มีผลบังคับใช้ 90 วัน หลังประกาศในราชกิจจาฯ ให้เวลาร่างกฎหมายรองต่อ มองบวกต่อกลุ่มผลิตสารตั้งต้นเพื่อนำไปผสมอาหารและเครื่องดื่ม ได้แก่ RBF, DOD และ MALEE รองลงมาคือกลุ่มเครื่องดื่ม SAPPE, CBG และ OSP